вид на целия продукт или на част от него, определен, по-специално, от особеностите на линиите, контурите, цветовете, формата, строежа и/или материалите на самия продукт и/или орнаментите му;
 б)
 „продукт“ означава всяко промишлено или занаятчийско изделие, включително и наред с другото части, предназначени за сглобяване в съставен продукт, опаковка, оформление, графични символи и печатни шрифтове, с изключение на компютърни програми;
 в)
 „съставен продукт“ означава продукт, съставен от множество компоненти, които могат да се заместват така, че да са възможни демонтирането и повторното сглобяване на продукта.
 Член 213
 Изисквания за закрила
 1. ЕС като страна и Украйна предоставят закрила на индивидуално създадени промишлени дизайни, които са нови и оригинални.
 2. За нов и оригинален се счита промишлен дизайн, приложен към или включен в продукт, който е част от съставен продукт, само ако:
 а)
 веднъж включена в съставния продукт, съставната част остава видима при обичайна употреба на продукта; и
 б)
 доколкото тези видими особености на съставната част отговарят на изискванията за новост и оригиналност.
 3. Промишленият дизайн се счита за нов, ако липсва идентичен промишлен дизайн, който е общодостъпен:
 а)
 в случая на нерегистриран промишлен дизайн, преди датата, на която промишленият дизайн, за който се иска закрила, е станал общодостъпен за първи път;
 б)
 в случая на регистриран промишлен дизайн, преди датата на подаване на заявка за регистрация на промишления дизайн, за който се иска закрила, или, ако се претендира за приоритет, преди датата на приоритета.
 Промишлените дизайни се считат за идентични, когато техните особености се различават само в несъществени детайли.
 4. Промишленият дизайн се счита за оригинален, ако общото впечатление, което създава у информирания потребител, се различава от това, което създава у него всеки друг промишлен дизайн, който е общодостъпен:
 а)
 в случая на нерегистриран промишлен дизайн, преди датата, на която промишленият дизайн, за който се иска закрила, е станал общодостъпен за първи път;
 б)
 в случая на регистриран промишлен дизайн, преди датата на подаване на заявка за регистрация на промишления дизайн, за който се иска закрила, или, ако се претендира за приоритет, преди датата на приоритета.
 За да се определи оригиналността, се отчита степента на свобода на автора при разработването на промишления дизайн.
 5. Закрилата на промишлените дизайни се осигурява чрез регистрация и предоставя изключителни права на техните притежатели в съответствие с разпоредбите на настоящия член. Общодостъпните нерегистрирани промишлени дизайни предоставят същите изключителни права, но само ако оспореното използване е следствие от копирането на защитения промишлен дизайн.
 6. Даден промишлен дизайн се счита за общодостъпен, ако е публикуван, след регистрация или по друг начин, или изложен, използван в търговията или оповестен по друг начин, освен когато не са могли логично да станат известни в хода на нормалната дейност на специализираните среди в съответния сектор, действащи на територията, на която е поискана закрилата, преди датата на подаване на заявката за регистрация или, ако се претендира за приоритет, преди датата на приоритета. В случаите на закрила на нерегистриран промишлен дизайн даден промишлен дизайн се счита за общодостъпен, ако е публикуван, изложен, използван в търговията или оповестен по такъв начин, че тези събития логично